પાટનગરનું પોલિટિક્સ હમણાં શાંત છે, પરંતુ બહુ ઓછા લોકો જાણે છે કે દિલ્હીની સરકાર વિશિષ્ટ ગણાય એવા નિર્ણયો લેતી રહે છે, લોકોને ઘેરબેઠા જ ભાતભાતના પ્રમાણપત્રો પહોંચાડતી ડોરસ્ટેપ ડિલિવરી અને એ પૂર્વે ક્લાસરૂમને ક્લોઝડ સર્કિટ કેમેરા વડે વાલીઓ ‘લાઈવ’ નિહાળી શકે તેવી યોજના અને હવે નવી દિલ્હીમાં શરૂ થશે ‘હેપ્પિનેસ કોર્સ’- ખારાપાટ રણમાં મીઠા સરોવર જેવી આ વાત છે- વજનદાર સ્કૂલ બેગથી લદાઈને વાંકા વળી ગયેલા માસૂમ ભૂલકાઓ અને ગોખણપટ્ટી જેવા નીરસ માપદંડથી ચીમળાઈ જતાં પુષ્પોથી પાનખરના પ્રતીક જેવી નિર્જિવ શાળાઓમાં અચાનક વસંત આવી જાય અને બાળકો શાળાએ જવા આતુર બની જાય તેવો આ અજાયબ કીમિયો છે.